Държавен вестник, бр. 39, 2024 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  39
1. извършва наблюдение върху дейността на 
фонда и дава писмени препоръки и указания 
в случай на необходимост;
2. осъществява контрол чрез Инспектората 
на Министерството на иновациите и растежа;
3. приема годишния отчет за дейността на 
Националния иновационен фонд;
4. освобождава състава на изпълнителния 
съвет и управителя на Националния ино­
вационен фонд в случай на констатирани 
нарушения на разпоредбите на този закон 
или след получена незадоволителна оценка 
на дейността на фонда съгласно правилника 
за наблюдение и оценка по чл. 86.
Чл. 89. Администратори на помощ при 
предоставянето на държавна или минимал­
на помощ са Фонд „Научни изследвания“ 
и Националният иновационен фонд, като 
договорите по чл. 40, ал. 6 и чл. 63, ал. 4 са 
актове за предоставяне на помощ по смисъла 
на Закона за държавните помощи.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. „Научна организация“ е: 
а) организация по чл. 47, ал. 1 от Закона 
за висшето образование;
б) друго юридическо лице, за което едно­
временно са налице следните условия:
аа) осъществява научноизследователска 
дейност, за която е отчело повече от полови­
ната си разходи през всяка една от последните 
три години;
бб) има научни публикации в индексирани 
и реферирани научни издания;
вв) назначени са на трудово правоотно­
шение за извършване на научни изследвания 
най-малко 7 лица, които са придобили обра­
зователна и научна степен „доктор“.
2. „Учен“ е лице, което заема академична 
длъжност или е придобило образователна и 
научна степен „доктор“ и извършва научно­
изследователска дейност, или по силата на 
закон е ангажирано с научноизследователска 
дейност.
3. „Млад учен“ е лице, което извършва на­
учноизследователска и образователна дейност 
във висше училище или научна организация 
след придобиване на първа образователно-
квалификационна степен „магистър“, но не 
повече от 10 години след придобиването є. В 
този период не се включва времето, през което 
лицето ползва отпуск поради бременност и 
раждане, отглеждане на дете или поради вре­
менна неработоспособност, продължила повече 
от 6 месеца без прекъсване, и е в обективна 
невъзможност да извършва научноизследова­
телска и научно-образователна дейност.
4. „Докторант“ е лице, което притежа­
ва образователно-квалификационна степен 
„магистър“ и е в процес на придобиване на 
образователна и научна степен „доктор“.
5. „Постдокторант“ е лице, което е при­
добило първа образователна и научна степен 
„доктор“, но не повече от 8 години след при­
добиването є. В този период не се включва 
времето, през което лицето ползва отпуск 
поради бременност и раждане, отглеждане 
на дете или поради временна неработоспо­
собност, продължила повече от 6 месеца без 
прекъсване, и е в обективна невъзможност 
да извършва научноизследователска и научно-
образователна дейност.
6. „Научноизследователска инфраструкту­
ра“ е съвкупност от съоръжения, оборудване 
и ресурси, включително съответните човешки 
ресурси, използвани за провеждане на научни 
изследвания, включващи научно оборудване 
или набор от инструменти, експертиза и сред­
ства, основани на знанието, свързаните с тях 
дейности, структурирана научна информация, 
както и всички останали възможности и 
способи, позволяващи провеждане на научни 
изследвания; когато е уместно, те могат да 
се използват и за други цели освен за научни 
изследвания, например с образователна цел 
или за обществени услуги.
7. „Стартиращо предприятие“ е търговско 
дружество, което има висок потенциал за 
развитие, извършва иновационна дейност и 
е създадено с цел да разработва, въвежда и 
реализира на пазара иновативни продукти 
или услуги.
8. „Научно-технологичен парк“ е юридичес­
ко лице, което изгражда, управлява и развива 
научноизследователска инфраструктура, лабо­
раторни комплекси или звена за технологичен 
трансфер, както и осъществява други дейности 
с цел създаване на благоприятна среда за 
осъществяване на икономически дейности, 
свързани с разработване или въвеждане на 
технологии и иновации.
9. „Равнопоставеност“ е недопускане на 
дискриминация или ограничения, основа­
ващи се на пол, раса, народност, произход, 
етническа принадлежност, религия или вяра, 
убеждения, политическа принадлежност, лич­
но и обществено положение или имуществено 
състояние, увреждане, сексуална ориентация, 
семейно положение или други признаци, уста­
новени в закон или в международен договор, 
по който Република България е страна, при 
осъществяването на научноизследователска 
или иновационна дейност, финансирана с 
публични средства.
10. „Безпристрастност“ е добросъвестно 
осъществяване на научноизследователска или 
иновационна дейност, финансирана с публич­
ни средства, без да се допуска налагането на 
идеологически, религиозни, партийни или 
политически доктрини, които биха оказали 
влияние върху обективността на дейността.
11. „Ефективност“ е степента на постигане 
целите на научноизследователската или ино­
вационната дейност, финансирана с публични